b'\n_START_ARTICLE_\nJana Kolari\xc4\x8d\n_START_SECTION_\n\xc5\xbdivljenje in delo\n_START_PARAGRAPH_\nOsnovno \xc5\xa1olo in Gimnazija je obiskovala v Mariboru, nato pa uspe\xc5\xa1no zaklju\xc4\x8dila AGRFT v Ljubljani z diplomo iz filmske in TV re\xc5\xbeije. Januarja 2004 je postala \xc4\x8dlanica Dru\xc5\xa1tva slovenskih pisateljev, od oktobra 2004 pa ima pri Ministrstvu za kulturo priznan status vrhunskega umetnika. Zna\xc4\x8dilnost njenega avtorskega ustvarjanja je, da se ne meni za\xc2\xa0\xc2\xbb\xc4\x8distost\xc2\xab\xc2\xa0zvrsti, temve\xc4\x8d jih rada kombinira med seboj. Proza, dramatika in poezija si pri njej enakopravno podajajo roke in delijo odrsko pozornost. Za pre\xc5\xbeivetje se ukvarja s prevajanjem leposlovja (zlasti poezije in pravljic) in z lektorskim delom.'